Foldit

Foldit − baltymų lankstymo () kompiuterinis žaidimas. Jis sukurtas Baker’io laboratorijos mokslininkų The Baker Laboratory , ir skirtas baltymų mažiausios energijos būsenos paieškoms. Žaidėjas sprendžia galvosūkį − ieško kuo kompaktiškesnės baltymo erdvinės formos, už tai gauna taškus ir konkuruoja su kitais žaidėjais internete. Žaidimas naudojasi žmogaus sugebėjimu apsimokyti ir kūrybiškai mąstyti − savybėmis, kurių neturi net galingiausi superkompiuteriai, dėl to žmonių rezultatai yra vaisingi mokslui Nature: Predicting protein structures with a multiplayer online game. Baltymų lankstymu ir erdvinės struktūros numatymu daugiausiai užsiiminėja bioinformatikos mokslininkai, kurdami paieškos algoritmus, naudodami superkompiuterius ir savanorių kompiuterių tinklą paskirstytiesiems skaičiavimams.

Žaidimas tinka naudotis mokyklose, mokantis molekulių sandaros. Galimos anglų, rusų ir prancūzų kalbų versijos.

 Susiję 
 Bioinformatika
 Homologinis modeliavimas
 Paskirstytasis skaičiavimas
 Folding@home
 Baltymai

 Šaltiniai 

 Nuorodos 
 Foldit: Biology for gamers – by Nature Video (2010-08-04) Youtube

Kategorija:2008 kompiuteriniai žaidimai
Kategorija:Bioinformatika